N2-ongeluk: 2 dood, 52 beseerArgieffoto Minstens twee persone is Donderdag dood in ŉ ongeluk op die N2 naby Harding in KwaZulu-Natal. “Twee busse, ŉ vragmotor en twee koeie was in die ongeluk betrokke,” het Robert McKenzie, woordvoerder van die provinsiale nooddienste, gesê. “Minstens 52 persone is beseer, waarvan nege ernstige beserings opgedoen het.” Die pasiënte is op die toneel gestabiliseer voordat hulle na plaaslike hospitale geneem is vir verdere mediese behandeling. Een van die busse het op sy sy gelê toe paramedici by die toneel opgedaag het. “Die oorsaak van die ongeluk is nog onbekend,” het McKenzie bygevoeg. “Die polisie stel ondersoek in.”